Συντεταγμένες: 29°16′0″N 110°22′0″E﻿ / ﻿29.26667°N 110.36667°E﻿ / 29.26667; 110.36667


Η **γραφική και ιστορική περιοχή της Γουλινγκγιουάν** (κινεζικά:武陵源, πινγίν: *Wǔlíngyuán*) είναι μια περιοχή της επαρχίας Χουνάν στην Κίνα, η οποία αποτελεί τοπίο παγκόσμιας κληρονομιάς της ΟΥΝΕΣΚΟ από το 1992.

Περιγραφή
---------

Η περιοχή φτάνει σε έκταση τα 264 τετραγωνικά χιλιόμετρα, και είναι αξιοσημείωτη για την παρουσία πάνω από 3000 στηλών από χαλαζία και αμμόλιθο, με πολλές από αυτές να ξεπερνούν τα 200 μέτρα ύψος. Στην περιοχή υπάρχουν επίσης πολλές χαράδρες και φαράγγια, ρέματα, λίμνες, και καταρράκτες. Υπάρχουν επίσης 40 σπηλιές, με πολλές από αυτές να διαθέτουν μεγάλα αποθέματα ασβεστίου, καθώς και 2 φυσικές γέφυρες, η *Ξιανρενκιάο* (*γέφυρα των αθανάτων*) και η *Τιανκιασενγκόνγκ* (*γέφυρα κατά μήκος του ουρανού*).

Η τοποθεσία βρίσκεται περίπου 270 χιλιόμετρα προς τα βορειοδυτικά της Τσανγκσά, η οποία είναι η πρωτεύουσα της επαρχίας Χουνάν. Η περιοχή της Γουλινγκγιουάν αποτελεί μέρος της οροσειράς Γουλίνγκ (κινεζικά: 武陵山脉, πινγίν: *Wǔlíng Shānmài*). 

Εντός της, βρίσκονται διάφορα εθνικά πάρκα, ένα από τα οποία είναι και το εθνικό δασικό πάρκο της Ζανγκτζιατζιέ.

Επίδραση στο περιβάλλον και τοπικές κοινωνίες
---------------------------------------------

Η αύξηση του αριθμού των τουριστών στην περιοχή, και η επακόλουθη επιχειρηματική δραστηριότητα, φέρεται να έχει δημιουργήσει δυσμενείς συνθήκες στην περιοχή για το περιβάλλον καθώς και για τους γηγενείς κατοίκους της. 

Συγκεκριμένα, μετακινήθηκε ένας μεγάλος αριθμός κατοίκων προς άλλες περιοχές παρά την αρνητική αντίδραση των τοπικών κοινοτήτων, ώστε το περιβάλλον να εμφανίζεται εντελώς φυσικό και άγριο, καθώς και κτίστηκε μεγάλος αριθμός ξενοδοχειακών μονάδων και εστιατορίων, μέρος των οποίων αργότερα κατεδαφίστηκε μετά από τις αντιδράσεις της αρμόδιας επιτροπής της ΟΥΝΕΣΚΟ πως θα απέσυρε την ιδιότητα της περιοχής ως μνημείο παγκόσμιας κληρονομιάς.

Φωτογραφίες
-----------

* Πανοραμική φωτογραφία απο το εθνικό δασικό πάρκο της ΖανγκτζιατζιέΠανοραμική φωτογραφία απο το εθνικό δασικό πάρκο της Ζανγκτζιατζιέ
* Φωτογραφία της περιοχής στο όρος ΤιανζίΦωτογραφία της περιοχής στο όρος Τιανζί
* Στήλες ανάμεσα στα σύννεφαΣτήλες ανάμεσα στα σύννεφα
* Σπήλαιο της περιοχήςΣπήλαιο της περιοχής
* ΣτήληΣτήλη
* Στήλη με βλάστηση στην κορυφήΣτήλη με βλάστηση στην κορυφή

Παραπομπές
----------

1. 1 2  (Αγγλικά) «Wulingyuan Scenic and Historic Interest Area». *Unesco World Heritage Centre*. United Nations Educational, Scientific, and Cultural Organization. Ανακτήθηκε στις 16 Δεκεμβρίου 2013.
2. ↑  (Αγγλικά) «Michael P. Nelson, J. Baird Callicott - The Wilderness Debate Rages on - University of Georgia Press, 2008 - σελ. 258-259».
3. ↑  (Αγγλικά) «Kaye Sung Chon, Zhang Guangrui, Alan A. Lew, John Ap, Lawrence Yu - Tourism in China - Routledge, 2013 - σελ. 114-115».
4. ↑  (Αγγλικά) «Peng Xiang - The Current Situation, Cause of Formation and Countermeasures of the Environmental Problems in Wulingyuan Scenic Spot - Party School of the Municipal Committee, Zhangjiajie, Hunan». [*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γουλινγκγιουάν** |

* (Αγγλικά) China’s Ancient Skyline - Αφιέρωμα των Τάιμς της Νέας Υόρκης

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155100841
* LCCN: no2001053526
* SUDOC: 165031530

 |

 |